b"\n_START_ARTICLE_\nH\xc3\xa9ron\n_START_SECTION_\nHist\xc3\xb2ria\n_START_PARAGRAPH_\nL'1 de setembre de 1830, nom\xc3\xa9s unes setmanes abans de la revoluci\xc3\xb3 belga, Guillem I dels Pa\xc3\xafsos Baixos va atorgar a John Cockerill una concessi\xc3\xb3 d'unes 450 hect\xc3\xa0rees de mines de fer, situades al territori dels municipis de Couhtuin, Lavoir i Huccorgne, el que va ser l'inici d'un breu per\xc3\xadode d'industrialitzaci\xc3\xb3. Aquestes explotacions, esdevingudes poc rendibles, fa\xc3\xa7 a les importacions de millor preu, van aturar-se despr\xc3\xa9s de la segona guerra mundial. Al nucli de Roua tamb\xc3\xa9 es van explotar uns jaciments de plom, per\xc3\xb2 com que eren d'un acc\xc3\xa9s molt dif\xc3\xadcil per a la infiltraci\xc3\xb3 d'aigua la mina va haver de tancar-se el 1875._NEWLINE_El municipi actual va crear-se a l'1 de gener de 1977 despr\xc3\xa9s de la fusi\xc3\xb3 de H\xc3\xa9ron, Couthuin, Lavoir i Waret l'\xc3\x89v\xc3\xaaque.\n_START_SECTION_\nEconomia\n_START_PARAGRAPH_\nTret d'un interludi industrial molt curt al segle XIX, la major activitat econ\xc3\xb2mica sempre va ser l'agricultura i uns ind\xc3\xbastries derivades: mol\xc3\xad de farines biol\xc3\xb2giques, fabricaci\xc3\xb3 d'aliments per a bestiam,. Des de la fi del segle passat, es va comen\xc3\xa7ar la viticultura al Fond du Ry."